Дадатак 7

**Асаблівасці арганізацыі адукацыйнага працэсу пры вывучэнні вучэбнАГА прадмета**

**«Чалавек і свет»**

**1. Вучэбныя праграмы**

У 2020/2021 навучальным годзе выкарыстоўваюцца вучэбныя праграмы:

Вучэбная праграма для ўстаноў агульнай сярэдняй адукацыі з беларускай мовай навучання і выхавання. Чалавек і свет. V клас. – Мінск : Нац. ін-т адукацыі, 2017.

Учебная программа для учреждений общего среднего образования с русским языком обучения и воспитания. Человек и мир. V класс. – Минск : Нац. ин-т образования, 2017.

Навучальныя праграмы размешчаны на нацыянальным адукацыйным партале: [*https://adu.by/ Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. V-XI класы / Чалавек і свет*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3813-chelovek-i-mir.html)*.*

**2. Вучэбныя выданні**

У дапамогу настаўніку для рэалізацыі ў адукацыйным працэсе кампетэнтнаснага падыходу да 2020/2021 навучальнага года падрыхтавана новае выданне для настаўнікаў «Человек и мир. 5 классы. Дидактические и диагностические материалы» (серыя «Кампетэнтнасны падыход») аўтара Л.В. Шкель.

Аб'ём выкарыстання дыдактычных і дыягнастычных матэрыялаў у адукацыйным працэсе настаўнік вызначае самастойна.

Поўная інфармацыя аб вучэбна-метадычным забеспячэнні адукацыйнага працэсу па вучэбным прадмеце «Чалавек і свет» у 2020/2021 навучальным годзе размешчана на нацыянальным адукацыйным партале: *[https://adu.by/ Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. V-XI класы / Чалавек і свет](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3813-chelovek-i-mir.html).*

**3. Каляндарна-тэматычнае планаванне**

Згодна з пасадавымі абавязкамі настаўнік распрацоўвае каляндарна-тэматычнае планаванне (далей – КТП) з улікам часу, адведзенага ў вучэбнай праграме на вывучэнне асобных тэм па вучэбным прадмеце «Чалавек і свет». Дадзенае КТП зацвярджаецца кіраўніком установы адукацыі да пачатку навучальнага года.

Настаўнік мае права выкарыстоўваць прыкладнае КТП па вучэбным прадмеце «Чалавек і свет», рэкамендаванае НІА. Пры выкарыстанні КТП, рэкамендаванага НІА, настаўнік можа ўносіць на працягу навучальнага года ў межах вучэбных гадзін, адведзеных на вывучэнне вучэбнага прадмета, у прыкладнае КТП карэктывы ў залежнасці ад узроўню вынікаў вучэбнай дзейнасці і пазнавальных магчымасцяў навучэнцаў, іншых аб'ектыўных абставінаў. У рубрыцы «Для заўваг» або на асобным аркушы, які ўкладаецца ў дапаможнік для настаўнікаў устаноў агульнай сярэдняй адукацыі «Прыкладнае каляндарна-тэматычнае планаванне», настаўнік фіксуе ўнесеныя змены, якія ўзгадняе з кіраўніком установы адукацыі.

**4. Асаблівасці арганізацыі адукацыйнага працэсу**

З мэтай папярэджання перагрузкі вучняў пры выкананні дамашняга задання неабходна строга дазіраваць яго аб'ём, растлумачваць вучням змест, парадак і прыёмы выканання дамашніх заданняў. Праектныя і творчыя заданні, якія патрабуюць выкарыстання дадатковых крыніц інфармацыі, могуць быць прапанаваны для выканання дома толькі па жаданні вучняў.

Для правядзення **факультатыўных заняткаў** рэкамендуецца выкарыстоўваць вучэбныя праграмы, зацверджаныя Міністэрствам адукацыі Рэспублікі Беларусь у 2020 годзе. Вучэбныя праграмы факультатыўных заняткаў размешчаны на нацыянальным адукацыйным партале: [*https://adu.by/ Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. V-XI класы / Чалавек і свет*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3813-chelovek-i-mir.html)*.*

Улічваючы, што змест вучэбнага прадмета «Чалавек і свет» у большай ступені звязаны са зместам вучэбнага прадмета «Геаграфія», рэкамендуецца ажыццяўляць яго выкладанне настаўнікам геаграфіі.

**5. Дадатковыя рэсурсы**

Карысную інфармацыю пры падрыхтоўцы да вучэбных заняткаў можна знайсці на наступных інтэрнэт-рэсурсах:

[*http://e-vedy.adu.by/*](http://e-vedy.adu.by/) – нацыянальны адукацыйны партал. Электронныя адукацыйныя рэсурсы;

[*https://www.belarus.by/ru/travel/heritage*](https://www.belarus.by/ru/travel/heritage) – афіцыйны сайт Рэспублікі Беларусь;

[*http://www.belstat.gov.by/*](http://www.belstat.gov.by/) – афіцыйны сайт Нацыянальнага статыстычнага камітэта Рэспублікі Беларусь;

[*http://minpriroda.gov.by/ru/*](http://minpriroda.gov.by/ru/) – афіцыйны сайт Міністэрства прыродных рэсурсаў і аховы навакольнага асяроддзя Рэспублікі Беларусь.

**6. Арганізацыя метадычнай работы**

Пры планаванні метадычнай работы з настаўнікамі, якія выкладаюць навучальны прадмет «Чалавек і свет», варта ўлічваць патрабаванні нарматыўных прававых актаў, актуальныя пытанні развіцця прыродазнаўчай адукацыі, інтарэсы і запыты педагогаў, іх прафесійныя кампетэнцыі. Для арганізацыі дзейнасці метадычных фарміраванняў настаўнікаў у 2020/2021 навучальным годзе прапануецца адзіная тэма *«Удасканаленне прафесійнай кампетэнтнасці педагогаў па пытаннях арганізацыі вучэбна-пазнавальнай дзейнасці вучняў».*

На працягу навучальнага года на пасяджэннях метадычных фарміраванняў настаўнікаў, якія выкладаюць вучэбны прадмет «Чалавек і свет», з удзелам педагогаў сумежных вучэбных прадметаў, рэкамендуецца разгледзець пытанні методыкі выкладання з улікам эфектыўнага педагагічнага вопыту настаўнікаў рэгіёна:

фарміраванне прыродазнаўчых ведаў і ўменняў вучняў па вучэбным прадмеце «Чалавек і свет» праз арганізацыю вучэбна-пазнавальнай дзейнасці;

рэалізацыя міжпрадметных сувязяў пры вывучэнні вучэбнага матэрыялу па вучэбным прадмеце «Чалавек і свет» для актывізацыі вучэбна-пазнавальнай дзейнасці вучняў;

сучасныя падыходы да кантролю і ацэнка вынікаў вучэбнай дзейнасці вучняў па вучэбным прадмеце «Чалавек і свет»;

сучаснае інфармацыйна-адукацыйнае асяроддзе як сродак уцягнення вучняў у вучэбна-пазнавальную дзейнасць пры вывучэнні вучэбнага прадмета «Чалавек і свет».

Падрабязная інфармацыя пра курсавыя і міжкурсавыя мерапрыемствы, рэкамендацыі па змесце і арганізацыі метадычнай работы з педагогамі ў 2020/2021 навучальным годзе размешчаны на сайце ДУА «Акадэмія паслядыпломнай адукацыі» *(*[*http://www.academy.edu.by/*](http://www.academy.edu.by/)*).*